ΓΡΑΠΤΗ ΕΡΩΤΗΣΗ E-1838/01

υποβολή: Alexandros Alavanos (GUE/NGL) προς την Επιτροπή

(26 Ιουνίου 2001)

Θέμα: Κατάργηση ενισχύσεων στον τομέα του καπνού

Το τελευταίο διάστημα και με αφορμή την πρόταση της Επιτροπής για την διαφήμιση των προϊόντων καπνού και τις θέσεις για την αειφόρο ανάπτυξη που θα παρουσιαστούν στη Σύνοδο Κορυφής στο Γκέτεμποργκ, διατυπώνονται προτάσεις από την Επιτροπή, για την κατάργηση των ενισχύσεων στην καπνοκαλλιέργεια, στο όνομα της αντικαπνιστικής εκστρατείας. Η προτεινόμενη κατάργηση, η οποία μάλιστα δεν συνοδεύεται από κανένα απολύτως μέτρο για την μείωση εισαγωγών καπνού, όχι μόνο δεν αντιμετωπίζει το θέμα των βλαβερών συνεπειών του καπνίσματος αλλά οδηγεί μόνο σε οικονομική και κοινωνική διάλυση ολόκληρων περιοχών που είναι από τις πλέον μειονεκτικές της Ευρωπαϊκής Ένωσης και για τις οποίες η καλλιέργεια του καπνού αποτελεί σήμερα την μοναδική δυνατότητα.

Δεδομένου ότι με βάση τον ισχύοντα κανονισμό η Επιτροπή πρέπει να καταθέσει έκθεση για τον τομέα του καπνού έως την 1.4.2002:

1. Με βάση ποια στοιχεία και ποιες μελέτες αποφάσισε η Επιτροπή να προτείνει τώρα την κατάργηση των ενισχύσεων στον καπνό·

2. Υπάρχει μελέτη για τις επιπτώσεις που θα έχει η κατάργηση της ευρωπαϊκής καπνοκαλλιέργειας στο πρόβλημα του καπνίσματος·

3. Αν η Ευρωπαϊκή Επιτροπή ενδιαφέρεται όντως για την μείωση της κατανάλωσης καπνού στην Ε.Ε γιατί δεν προσανατολίζει τις προτάσεις της αποκλειστικά στον περιορισμό των εισαγωγών καπνού (το 70 % του καπνού που χρησιμοποιεί η βιομηχανία της Ε.Ε εισάγεται από τις ΗΠΑ και άλλες χώρες), ώστε να μην δημιουργήσει έτσι και ένα ανυπέρβλητο οικονομικό και κοινωνικό πρόβλημα στις μειονεκτικότερες περιοχές της Ε.Ε·

Απάντηση του κ. Fischler εξ ονόματος της Επιτροπής

(3 Σεπτεμβρίου 2001)

Στις 15 Μαΐου 2001 η Επιτροπή εξέδωσε την ανακοίνωση με τον τίτλο Αειφόρος ανάπτυξη της Ευρώπης για έναν καλύτερο κόσμο: στρατηγική της Ευρωπαϊκής Ένωσης για την αειφόρο ανάπτυξη(1) εν όψει του Ευρωπαϊκού Συμβουλίου του Gteborg που έγινε στις 15 και 16 Ιουνίου 2001.

Το έγγραφο αυτό, στο πλαίσιο των μέτρων που αφορούν τη δημόσιαγεία, προτείνει τη σταδιακή κατάργηση των επιδοτήσεων για τον ακατέργαστο καπνό ως συνέπεια της αξιολόγησης της κοινής οργάνωσης της αγοράς ΚΟΑ στον τομέα του καπνού η οποία θα ολοκληρωθεί το 2002.

Αυτή η κατάργηση των ενισχύσεων δικαιολογείται από τις επιπτώσεις που έχει στην ανθρώπινηγεία η κατανάλωση των προϊόντων καπνού, ο οποίος αποτελεί τη βασική αποφευκτή αιτία θνησιμότητας και ασθενειών στην Ένωση. Πάνω από 500 000 θάνατοι ετησίως αποδίδονται στη χρησιμοποίηση αυτών των προϊόντων.

Οι επιδοτήσεις για την καλλιέργεια του καπνού επομένως δε συμφωνούν με το άρθρο 152 (πρώην άρθρο 129) της συνθήκης ΕΚ, το οποίο ορίζει ότι με τον καθορισμό και τηνλοποίηση των πολιτικών και των δράσεων της Κοινότητας εξασφαλίζεται έναψηλό επίπεδο προστασίας της δημόσιαςγείας. Επομένως, η Επιτροπή δεν έκρινε σκόπιμο να πραγματοποιήσει μελέτες σχετικά με τις επιπτώσεις της εξάλειψης της παραγωγής καπνού στην κατανάλωση αυτών των προϊόντων.

Εντούτοις, η Επιτροπή δημοσίευσε πρόσφατα μια πρόσκλησηποβολής προσφορών για την πραγματοποίηση μιας μελέτης αξιολόγησης η οποία, στο πλαίσιο της συστηματικής αξιολόγησης των γεωργικών μέτρων, θα δώσει τη δυνατότητα να γίνει ένας απολογισμός των επιπτώσεων της κοινοτικής νομοθεσίας στον τομέα του ακατέργαστου καπνού. Στα πλαίσια της μελέτης αυτής θα εξεταστούν εκτός των άλλων η αποτελεσματικότητα, η συνοχή, η καταλληλότητα και η χρησιμότητα αυτών των μέτρων και θα επανεξεταστεί η κοινή οργάνωση της αγοράς στον τομέα του ακατέργαστου καπνού προκειμένου να διαπιστωθεί σε ποια κατάσταση βρίσκεται το καθεστώς.

Η ανακοίνωση της Επιτροπής πάντως επιβεβαιώνει ότι η σταδιακή κατάργηση των ενισχύσεων για τον καπνό δεν μπορεί να γίνει παρά μόνο εάν συνοδεύεται από τη λήψη μέτρων για την εξασφάλιση κάποιων εισοδημάτων και κάποιων εναλλακτικών οικονομικών δραστηριοτήτων στους γεωργούς και στους εργαζόμενους του εν λόγω τομέα.

Η Επιτροπή θα φροντίσει ώστε να διατηρηθεί ζωντανός ο οικονομικός και κοινωνικός ιστός στις αγροτικές περιοχές που παράγουν καπνό.

Όσον αφορά την πρόταση του αξιότιμου μέλους του Κοινοβουλίου για τη μείωση των εισαγωγών ακατέργαστου καπνού, επισημαίνεται ότι η μείωση των εισαγωγών θα απαιτούσε τη δημιουργία ενός συστήματος δασμολογικών ποσοστώσεων ή τη λήψη άλλων περιοριστικών μέτρων τα οποία θα ήταν ασυμβίβαστα προς τις δεσμεύσεις που έχει αναλάβει η Κοινότητα στα πλαίσια του Παγκόσμιου Οργανισμού Εμπορίου (ΠΟΕ).

(1) COM(2001)264 τελικό